อายเด็กไหม เยาวชนสิ้นหวัง นักการเมืองยุคบิ๊กตู่ ขาดคุณธรรม ไร้ประโยชน์
คนรุ่นใหม่มองนักการเมืองยุค บิ๊กตู่ มีคุณธรรมค่อนข้างน้อย หรือแทบไม่มีเลย ทำให้ไม่อยากเชื่อฟังทำตามผู้ใหญ่ทางการเมืองที่เป็นแบบอย่างไม่ดี ยังเล่นการเมืองแบบเก่าๆเมื่อวันที่ 18 ก.ค. ผศ.ดร.นพดล กรรณิกา ผู้อำนวยการสำนักวิจัยซูเปอร์โพล เปิดเผยผลสำรวจภาคสนาม เรื่อง คนรุ่นใหม่ กับ ผู้ใหญ่ทางการเมือง กรณีศึกษาตัวอย่างประชาชนทุกสาขาอาชีพทั่วประเทศ ทั้งการสัมภาษณ์ทางโทรศัพท์ การลงพื้นที่และการเก็บข้อมูลในโลกโซเชียล จำนวน 1541 ตัวอย่าง โดยพบว่า ส่วนใหญ่หรือร้อยละ 82.8 ระบุ ระดับคุณธรรมของนักการเมือง ยุคบิ๊กตู่ มีค่อนข้างน้อย ถึงไม่มีเลย ในขณะที่ร้อยละ 17.2 ระบุค่อนข้างมาก ถึง มากที่สุดที่น่าเป็นห่วงส่วนใหญ่หรือร้อยละ 71.6 ระบุ คนรุ่นใหม่จะไม่เชื่อฟัง ไม่ทำตาม ผู้ใหญ่ทางการเมือง สั่งสอน ในขณะที่ร้อยละ 28.4 เชื่อฟัง โดยส่วนใหญ่หรือร้อยละ 67.4 ระบุ คนรุ่นใหม่มองผู้ใหญ่ทางการเมืองทำตัวไม่ดี ไม่เป็นแบบอย่างที่ดี ในขณะที่ร้อยละ 32.6 ระบุทำตัวดี นอกจากนี้ ส่วนใหญ่หรือร้อยละ 56.2 ระบุ การใช้กฎหมายบังคับจับกุม จะช่วยห้ามปรามคนรุ่นใหม่ไม่ได้ ในขณะที่ร้อยละ 43.8 ระบุ ช่วยได้ที่น่าพิจารณา ส่วนใหญ่หรือร้อยละ 79.0 ระบุ คนรุ่นใหม่มองการเมืองปัจจุบันเป็นการเมืองเก่า ในขณะที่ร้อยละ 21.0 ระบุเป็นการเมืองใหม่ นอกจากนี้ ส่วนใหญ่หรือร้อยละ 75.5 ระบุไม่เห็นผลงานของรัฐบาลที่ทำประโยชน์อะไรให้กับเยาวชน ในขณะที่ร้อยละ 24.5 ระบุเห็นผลงาน และที่น่าเป็นห่วงอย่างยิ่ง ส่วนใหญ่หรือร้อยละ 58.4 ระบุคนรุ่นใหม่ สิ้นหวังในการมองอนาคตของประเทศ ในขณะที่ร้อยละ 41.6 มีความหวังห้วงเวลานี้เปราะบางมากสำหรับท่าทีของคนรุ่นใหม่ต่อชาติบ้านเมืองที่ต้องการให้ผู้หลักผู้ใหญ่ที่ดีจริงๆ ของประเทศมาช่วยกันดูแลทำให้บ้านเมืองผ่านพ้นวิกฤติของหัวเลี้ยวหัวต่อนี้ไปให้ได้ เพราะผู้ใหญ่ทางการเมืองที่กำลังมีอำนาจอยู่ตอนนี้ กำลังถูกมองว่าไม่ได้เป็นแบบอย่างที่ดีและไม่ได้ทำประโยชน์อะไรให้กับคนรุ่นใหม่ ทำให้พวกเขาสิ้นหวัง หรือโฮปเลส (Hopeless) จึงต้องอาศัยผู้หลักผู้ใหญ่ที่กำลังดูแลชาติบ้านเมืองอยู่ในเวลานี้ ผอ.ซูเปอร์โพล กล่าว
คนรุ่นใหม่มองนักการเมืองยุคบิ๊กตู่ มีคุณธรรมค่อนข้างน้อย หรือแทบไม่มีเลย ทำให้ไม่อยากเชื่อฟังทำตามผู้ใหญ่ทางการเมืองที่เป็นแบบอย่างไม่ดี ยังเล่นการเมืองแบบเก่าๆ
เยาวชนปลดแอก​,นักศึกษาชุมนุม,คนรุ่นใหม่,คุณธรรมนักการเมือง,ซูเปอร์โพล,บิ๊กตู่,เยาวชน,ข่าวทั่วไป